Monarca

Un **monarca** é aquela persoa que ostenta unha autoridade única e suprema sobre un pobo, e que normalmente asume de xeito hereditario. A autoridade que posúe pode variar desde a estritamente nominal ata a absoluta. Tipicamente esta autoridade exércea sobre un país e de forma vitalicia. O sistema de autoridade encabezado polo monarca chámase monarquía.

## Título 
Un monarca pode recibir distintos títulos, como rei (ou raíña), emperador (*emperatriz*), gran duque, príncipe etc. Existen, ademais, termos específicos para os monarcas dalgúns estados, derivados dos idiomas locais, tales como *tsar* (de Rusia), *faraón* (de Exipto), khan (para varios estados do que hoxe é China e Mongolia), *cacique* etc. Os monarcas dos estados gobernados pola lei islámica eran chamados sultáns. Os termos príncipe e princesa destínanse nalgúns estados aos fillos, descendentes ou herdeiros do monarca, mais noutros o propio monarca ostenta o título de *príncipe*. Nalgúns países europeos, asiáticos e africanos, un "rei" é o xefe de estado, falándose entón de estado monárquico.

## Sucesión 
O sistema de sucesión ao trono non é igual en todas as monarquías. Tradicionalmente, o máis común é que sexa hereditaria e que o sucesor sexa o fillo primoxénito home; en caso de que non os tivera, sucederíalle a súa filla máis vella ou algún familiar de sexo masculino, dependendo de se a monarquía permite reinar ás mulleres, e incluso que a sucesión pase por unha rama feminina da liñaxe.

Algunhas monarquías aboliron esta preferencia polos homes, e é o fillo primoxénito do monarca, home ou muller, quen sucede ao rei.

En España, foi abolida en 1789 a lei sálica que impedía ás mulleres reinar, mais segue existindo unha preferencia polos homes na sucesión ao trono. O príncipe Filipe sucedeu ao rei Xoán Carlos I, malia ter dúas irmás máis vellas ca el.

Tamén hai algúns monarcas elixidos e ditadores que se autoproclaman líderes dunha monarquía autoproclamada.

## Monarcas actuais 
Os monarcas actuais son:

* Rei Carlos III do Reino Unido, de Antiga e Barbuda, Australia, Bahamas, Barbados, Belize, Canadá, Granada, Xamaica, Nova Zelandia, Papúa-Nova Guinea, Saint Kitts e Nevis, Santa Lucía, San Vicente e as Granadinas, Illas Salomón e Tuvalu (1952)
* Sultán Muda Hassanal Bolkiak de Brunéi (1967)
* Sultán Qaboos ibn Sa'id Al 'Bu Sa'id de Omán (1970)
* Raíña Margarida II de Dinamarca (1972)
* Rei Carlos XVI Gustavo de Suecia (1973)
* Rei Mswati III de Eswatini (1986)
* Príncipe Xoán Adán II de Liechtenstein (1989)
** Príncipe Luis, rexente de Liechtenstein (2004)
* Rei Harald V de Noruega (1991)
* Rei Letsie III de Lesoto (1996)
* Rei Abdalá II de Xordania (1999)
* Rei e Emir dos Crentes Mohamed VI de Marrocos (1999)
* Gran Duque Henrique de Luxemburgo (2000)
* Rei Hamad bin Isa al Jalifa de Bahrain (2002)
* Copríncipes de Andorra: Joan Enric Vives i Sicília (2003) e Emmanuel Macron (2017)
* Rei Norodom Sihamoni de Camboxa (2004)
* Presidente Mohamed bin Zayed Al Nahyan dos Emiratos Árabes Unidos. Emir de Abu Zabi (2022)
** Emir Saqr bin Muhammad al-Qasimi de Ra's al-Khayma, Emiratos Árabes Unidos (1948)
** Emir Emir Sultan III ibn Muhammad al-Qasimi de Sharjah, Emiratos Árabes Unidos (1972)
** Emir Hamad ibn Muhammad Al Sharqi de Fujairah, Emiratos Árabes Unidos (1974)
** Emir Humayd V ibn Rashid Al Nu'aymi de Ajman, Emiratos Árabes Unidos (1981)
** Emir Mohamed bin Rashid Al Maktum de Dubai, Emiratos Árabes Unidos (2006)
** Emir Sa'ud bin Rashid Al Mu'alla de Umm al-Qaywayn, Emiratos Árabes Unidos (2009)
* Príncipe Alberte II de Mónaco (2005)
*Rei Jigme Khesar Namgyal Wangchuck de Bután (2006)
* Emir Nawaf Al-Ahmad Al-Yaber Al-Sabah (2020)
* Rei Tupou VI de Tonga (2012)

*Rei Guillerme Alexandre dos Países Baixos (2013)
* Rei Filipe dos Belgas (2013)
* Emir Tamim Al-Thani de Qatar (2013)
* Papa León XIV. Soberano do Estado da Cidade do Vaticano (2013)
*Rei Filipe VI de España (2014)
*Rei Salmán I de Arabia Saudita (2015)
*Rei Maha Vajiralongkorn (2016)
*Gran Mestre Giacomo dalla Torre del Tempio di Sanguinetto da Soberana Orde de Malta (2018)

*Yang di-Pertuan Agong (Rei de Malaisia) Abdullah de Pahang (2019). Sultán de Pahang (2019)
** Sultán Ahmad Shah de Pahang, Malaisia (1974)
** Sultán Ismail Petra de Kelantan, Malaisia (1979)
** Sultán Iskandar Al-Haj de Johor, Malaisia (1981)
** Sultán Ahlan Muhibuddin Shah de Perak, Malaisia (1984)
** Sultán Mizan Zainal Abidin de Terengganu, Malaisia (1998)
**Raxá Tuanku Syed Sirajuddin de Perlis, Malaisia (2000)
** Sultán Sharafuddin Idris Shah de Selangor, Malaisia (2001)
** Yang di-Pertuan Besar Tuanku Muhriz de Negeri Sembilan, Malaisia (2008)
*Emperador Naruhito do Xapón (2019)

## Véxase tamén 
### Outros artigos 
* Califa
* Feudalismo
* Monarquía
* Reino
* Anax